Publication: Magyar Közlöny
Issue: MK-2001-101 (Year: 2001, Number: 101)
Era: 1990-2004
Section: 
Paragraph Index: 48

2. § Az Egyezmény hivatalos magyar nyelvű fordítása a következő: „Egyezmény a közúti járművek időszakos vizsgálata egységes feltételeinek elfogadásáról és ezen vizsgálat kölcsönös elismeréséről Bevezetés A Szerződő Felek felismerve, hogy a közúti forgalom növekedése és az ebből eredő veszélyek és ártalmak valamennyi Szerződő Félnek hasonló természetű és jelentőségű biztonsági és környezeti problémát jelentenek, óhajtva, hogy az európai közúti forgalmat irányító szabályokban nagyobb egységességet érjenek el, valamint, hogy a biztonság és a környezetvédelem magasabb szintjét biztosítsák, * A törvényt az Országgyűlés a 2001. szeptember 4-i ülésnapján fogadta el. 2001/101. szám óhajtva, hogy ezen cél érdekében a közúti járművek időszakos vizsgálatának egységes feltételeit úgy állapítsák meg, hogy azok kielégítése elegendő legyen ezen járművek országaikban való elfogadásához, tekintetbe véve, hogy a közúti járművek ilyen időszakos vizsgálatának elvégzéséhez szükséges idő és az ezzel járó kiadás olyan tényezők, amelyek befolyásolhatják a Szerződő Felek területén folyó közúti szállítást végzők közötti versenyfeltételeket, tekintetbe véve, hogy a vizsgálat jelenlegi rendszere területenként változik, tekintetbe véve, hogy ezért a vizsgálatok gyakoriságát és a kötelezően vizsgálandó tételeket — amennyire lehetséges — össze kell hangolni, tekintetbe véve, hogy a jelen Egyezményben hivatkozott intézkedés alkalmazási időpontjának meghatározása időt fog biztosítani az előírandó vagy kibővítendő vizsgálatok végzéséhez szükséges eljárási és műszaki előkészületekhez, megállapodtak a következőkben:

Source: https://magyarkozlony.hu/hivatalos-lapok/ddc874cf9ba1426f621a7836fc64180ff911dfbc/dokumentumok/6883587cd151db6c0ca7d8fcf4ad4201557b85ff/letoltes